Γοργόνες και Μάγκες

Το Γοργόνες και Μάγκες είναι έγχρωμη ελληνική μουσική κωμική ταινία του 1968, σε παραγωγή της Φίνος Φιλμ. Η σκηνοθεσία και το σενάριο είναι του Γιάννη Δαλιανίδη, σε μουσική σύνθεση του Μίμη Πλέσσα. Πρωταγωνιστούν οι: Μαίρη Χρονοπούλου, Φαίδων Γεωργίτσης, Μάρθα Καραγιάννη, Χρόνης Εξαρχάκος και ο Λάκης Κομνηνός.

 Πλοκή 
Ο Πέτρος Αθανασίου (Φαίδων Γεωργίτσης), νεαρός ραλίστας και γιος εργολάβου οικοδομών, ο οποίος αδιαφορεί για τη δουλειά του πατέρα του, μαθαίνει ότι σε κάποιο νησί προετοιμάζονται μεγάλα τουριστικά έργα και αποφασίζει να βγάλει χρήματα αγοράζοντας γη στο νησί. Προτείνει στον πατέρα του (Διονύσης Παπαγιαννόπουλος) να αγοράσουν εκεί οικόπεδα με συνέταιρο έναν φίλο του (Χρόνης Εξαρχάκος), αλλά το μυστικό το μαθαίνει και η Φλώρα (Μαίρη Χρονοπούλου), η οποία είναι ιδιοκτήτρια διαφόρων κλαμπ. Καταφτάνει, λοιπόν, στο νησί λίγο μετά τον Πέτρο.

Ο ανταγωνισμός μεταξύ του Πέτρου και της Φλώρας φέρνει μεγάλη αναστάτωση στη ζωή των κατοίκων του νησιού. Η Μαρίνα (Μάρθα Καραγιάννη), αδελφή του ντόπιου ταβερνιάρη (Γιάννης Βογιατζής), ερωτεύεται τον γοητευτικό Πέτρο. Παράλληλα, η όμορφη Φλώρα μαγεύει τους άνδρες του νησιού και ιδιαίτερα τον Νικόλα (Βαγγέλης Σειληνός), προκαλώντας τη ζήλια της μνηστής του, Χρύσας (Νόρα Βαλσάμη). Εκείνη με τη σειρά της ξελογιάζεται από τον Ιάσονα (Λάκης Κομνηνός), εγγονό της αρχόντισσας του νησιού (Μαρία Φωκά), η οποία ανησυχεί με τα όσα συμβαίνουν εκεί και είναι αποφασισμένη να σταματήσει τα σχέδια για την τουριστική αξιοποίηση του νησιού.

 Διανομή 
+ΠρωταγωνιστέςΗθοποιόςΡόλοςΜαίρη ΧρονοπούλουΦλώραΦαίδων ΓεωργίτσηςΠέτρος ΑθανασίουΔιονύσης Παπαγιαννόπουλος πατέρας ΠέτρουΒαγγέλης ΣειληνόςΝικόλαςΝόρα ΒαλσάμηΧρύσαΛάκης ΚομνηνόςΙάσοναςΧρόνης ΕξαρχάκοςΚώστας "Γρίπης"Γιάννης ΒογιατζήςΠαναγήςΜάρθα ΚαραγιάννηΜαρίναΧρήστος ΔοξαράςΔημητρόςΜαρία Φωκάαρχόντισσα
+ΣυμμετέχοντεςΗθοποιόςΡόλοςΚόκα Στυλιανούμητέρα ΠέτρουΓιώργος ΓρηγορίουΓαβρίλος (πατέρας Χρύσας)Νίκος Πασχαλίδηςπρόεδρος νησιούΚία Μπόζουφίλες ΠέτρουΜαίρη ΧαλκιάΑλέκα ΠαραμερίτουΡοδώ ΧατζηκυριάκουΜανώλης ΠαπαγιαννάκηςΠάνος (φίλος Πέτρου & Γρίπη)Χρήστος Στύπας...Τάσος Κονταξήςκάτοικος νησιούΝίκος Νικολαΐδης...Σωκράτης ΚορρέςΜιχάλης (ψαράς)

 Παραγωγή 
Συνολικά, η ταινία έκοψε 414.724 εισιτήρια. Έκανε πρεμιέρα στις κινηματογραφικές αίθουσες στις 02/12/1968. Τα περισσότερα εξωτερικά γυρίσματα έγιναν στην Ύδρα, ενώ στις πρώτες σκηνές της ταινίας φαίνονται και πλάνα της Πάρνηθας.

Η ταινία είναι γεμάτη από τραγούδια σε μουσική του Μίμη Πλέσσα και στίχους του Λευτέρη Παπαδόπουλου,
που έγιναν μεγάλες επιτυχίες . Ακούγονται τα τραγούδια: "Άνοιξε πέτρα" από τη Μαρινέλλα, "Τόσα καλοκαίρια" από τον Δάκη, "Καμαρούλα μια σταλιά" και "Θα πιω απόψε το φεγγάρι" από τον Γιάννη Πουλόπουλο και "Ο άντρας που θα παντρευτώ" από τη Μάρθα Καραγιάννη στο τραγουδιστικό της ντεμπούτο. Ιδιαίτερα το «Άνοιξε πέτρα» έκανε τόσο μεγάλη επιτυχία, που έγινε η αφορμή να αλλάξει τίτλο η ταινία στη δεύτερη προβολή της και να ονομαστεί Η πέτρα.

 Υποδοχή 
 Κριτικές 
Ο κριτικός κινηματογράφου Σταύρος Γανωτής έδωσε στην ταινία 2,5/5 από τα αστέρια του σε μια κριτική που δημοσιεύθηκε στις 12 Μαΐου 2012 αναφέροντας μεταξύ άλλων πως: 

Παραπομπές

 Εξωτερικοί σύνδεσμοι 

 Γοργόνες και μάγκες στην Φίνος Φιλμ
 Γοργόνες και μάγκες στην TMDb
 Κριτική της ταινίας από τον Σταύρο Γανωτή.

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες παραγωγής Φίνος Φιλμ